THAI ร่วมทุนทำศูนย์ซ่อมอากาศยานคาดแล้วเสร็จต้นปี 60
THAI ร่วมทุน “แอร์ฟรานซ์" ทำศูนย์ซ่อมอากาศยานคาดแล้วเสร็จต้นปี 60 เริ่มต้นลงทุนในวงเงินไม่เกิน 1 พันลบ. โดย THAI ถือหุ้นอยู่ 51%
6 ก.ค. 2559

ร.ท.เฉลิมพล อินทรวงศื รองกรรมการผู้อำนวยการใหญ่ ฝ่ายช่าง บริษัท การบินไทย จำกัด (มหาชน) หรือ THAI เปิดเผยว่า บริษัทร่วมทุนกับแอร์ฟรานซ์ลงทุนธุรกิจซ่อมอากาศยานใกล้ได้ข้อสรุปแล้ว โดนคาดว่าจะสามารถเปิดดำเนินการได้ในต้นปี 60 จากแผนเดิมที่กำหนดไว้เดือนส.ค.-ก.ย.59 เนื่องจากต้องรอให้ที่ปรึกษาทางการเงินและที่ปรึกษากฎหมายมาตีสินทรัพย์เป็นทุนในการเข้าร่วมทุนครั้งนี้
เบื้องต้นการบินไทยจะนำสินทรัพย์ที่เป็นศูนย์ซ่อมอากาศยานที่ดอนเมืองเข้ามาร่วมทุน โดยเริ่มต้นลงทุนในวงเงินไม่เกิน 1 พันล้านบาท โดย THAI ถือหุ้น 51% และ แอร์ฟรานซ์ถือหุ้น 49% โดยระยะแรกจะเปิดให้บริการเครื่องบิน 2 รุ่นก่อน คือ แอร์บัส A330 และ โบอิ้ง B777 โดยพนักงานจะมาจากการบินไทยราว 100-200 คน และอาจรับพนักงานใหม่ด้วย
 
 